《钱史开府奉祠归四明》
宋代·李洪

衮绣貂蝉侍太清，致身将相极儒生。
三槐正位岩瞻峻，两镇交兵节制荣。
昼锦蚤传留鉴水，召棠重喜蔽龙城。
愿将闾里新谣咏，长和滔滔西峡声。

作者简介：[约公元一一六九年前后在世]字不详，本扬州人，后寓居海盐，李正民之子。生卒年均不详，约宋孝宗乾道中前后在世。工诗。历知温州、藤州。其馀事迹均不详。洪著有文集二十卷，今仅存芸庵类稿六卷，《四库总目》不及十之三四。其诗时露警秀，七律尤工。